User:Kristianos

KRIS: Kristen Rådgivning for Incestofre og Seksuelt misbrugte

KRIS er en fælleskirkelig, tværfaglig organisation, der blev oprettet i april 1991 for at

- Rådgive og hjælpe ofre for incest og andre seksuelle overgreb, deres familier, partnere og børn både i og udenfor kirkerne - Informere om seksuelt misbrug - Undervise i rådgivning af ofre for seksuelt misbrug - Forebygge seksuelt misbrug i kirkerne og i samfundet i øvrigt

Foreningen rådgiver ud fra en kristen livsholdning. Rådgiverne er uddannet af foreningen, og terapeuterne er uddannet på ISARPAC. Terapien er baseret på et koncept udviklet af den hollandske præst og terapeut Teo J. van der Weele beskrevet i bogen "Kraftfuld Fred".

KRIS arbejder med at bryde tabuet omkring incest og seksuelle overgreb og især i forhold til kirkelige miljøer, hvor der kan være uvilje mod at erkende at overgreb kan forekomme.

KRIS er landsdækkende og har rådgivere i hovedstaden, Århus, Næstved, Herning og Ålborg.